google/wiki40b huggingface dataset:
Fischersjakk

VM i fischersjakk

Fischer Random Chess ble 20.04.2019 godkjent av FIDE som offisielt verdensmesterskap i sjakk, på linje med vanlig vestlig sjakk, hurtigsjakk og lynsjakk.

Turneringsformat

Turneringen får også et nytt format. Den starter nemlig med innledende runder hvor hvem som helst kan melde seg på. Disse rundene spilles på nett. De som kvalifiserer seg videre derfra kan til slutt få spille mot verdenseliten i sjakk. De åpne kvalifiseringsrundene i 2019 starter 28. april og fortsetter ut juni, før selve hovedrunden altså arrangeres senere på høsten. Finalene vil gå over syv dager i perioden 27. oktober til 3. november. Da vil Magnus Carlsen møte tre utfordrere som skal kjempe om den nye tittelen.

Tallet 960

Hvis man regner mulige felt for løpere (4 for hver farge), 6 resterende for dronningen, 5 og 4 for de to hestene, får man 4*4*6*5*4 = 1920. Men de to hestene er jo identiske, så vi må dele på to = 960.
Egentlig er to og to utgangsstillinger speilvendte, så antall unikt forskjellige kombinasjoner strategimessig er halvparten av det igjen: 480, men 960 er antall forskjellige utgangsstillinger.
Milford gasskraftverk

Milford gasskraftverk er et varmekraftverk i New Haven County i Connecticut, USA. Anlegget har en installert produksjonskapasitet på 578 MW, fordelt på 2 turbiner. Operatør er energiselskapet Milford Power Co. 
Kraftverket stod ferdig utbygd i 2004. Brenselkilden er naturgass.
L-Acoustic

L-Acoustics er en fransk lydsystemprodusent. Selskapet ble av den franske fysikeren Dr. Christian Heil i 1984, som C.HEIL.TEA. Selskapet byttet senere navn til L-Acoustics.
Kjetta på Dovre

«Kjetta på Dovre» er et norsk folkeeventyr som handler om en mann som trenger hus til seg selv og Kvitbjørnen sin. Menneskene som bor der sier at det går bra, for hver vinter kommer det troll, og tar seg inn i huset. Folkene flytter ut for vinteren, etter de har dekt opp til festmåltid for trollene. Mannen etterlater bjørnen under bordet. Og når trollene kommer, prøver en av de yngste å mate det han tror er en katt, med pølse. Bjørnen svir seg på snuten, og jager ut alle trollene.
Neste år roper trollene på Halvor, huseieren. De lurer på om kjetta fortsatt er der. Halvor sier at det er hun,og at hun har ynglet, og fått syv unger til,da sier trollene at de aldri skal komme igjen, og drar.
Den varianten av «Kjetta på Dovre» som er best kjent, er Asbjørnsen og Moes versjon i Norske Folke-Eventyr. «Kjetta på Dovre» hører til den gruppa av eventyr som i norsk eventyrtypologi kalles eventyr om det dumme trollet. Det har typenummer 1161 i Aarne-Thompsons eventyrklassifikasjon. Fortellingen er også registrert som vandresagn. I Reidar Th. Christiansens katalog Migratory Legends har den typenummer ML 6015.
Eventyret er et eksempel på at Dovrefjell har hatt en mytisk status i norsk folkediktning og folketro, som et sted der det er samla spesielt mye trollskap. Asbjørnsen og Moes bruk av stedsnavnet i dette eventyret og i «Høna som skulle til Dovrefjell for at ikke all verden skulle forgå» har i sin tur bidratt til den særlig stillinga som Dovrefjell har i nordmenns bevissthet også i dag.
Knut Liestøl har forska på vandringsvegene for eventyret, som kjennes i varianter fra flere land i Nord-Europa. «Kjetta på Dovre» er et av få eksempler på at virkelige stedsnavn opptrer i eventyr.
Artabasdos

Maktovertakelsen

Omkring 713 oppnevnte keiser Anastasios II den armenske Artabasdos som strategos (guvernør) i  distriktet Theme Armeniac, etterfølgeren til den armenske hæren, som okkuperte områdene i Pontus, Armenia Minor, og Nord-Kappadokia, med hovedstad i Amasea. Etter Anastasios' fall i 715 inngikk Artabasdos en avtale med sin guvernørkollega Leo som var strategos i theme Anatolic om å styrte den nye keiseren Theodosius III. Avtalen ble forseglet ved at Anna, Leos datter, ble lovet bort til Artabasdos, og ekteskapet mellom dem ble inngått etter at Leo besteg tronen som keiser Leo III i mars 717.
Artabasdos fikk tittelen kouropalates  («palassmester») og ble kommandør (komēs) i theme Opsikion samtidig som han beholdt kontrollen over sin opprinnelige theme. Leo III døde i 741. I juni 741 eller 742. Etter at Leos sønn Konstantin V kom på tronen, besluttet Artabasdos å gjennomføre statskupp og avsette sin svoger mens sistnevnte var på militært oppdrag i Lilleasia for å bekjempe arabiske styrker fra Umajjad-kalifatet på den sørøstlige grensen. Konstantin flyktet til Amorion (Amorium) mens Artabasdus inntok Konstantinopel med stor folkelig støtte, og ble kronet til keiser.

Regjeringstid og fall

Artabasdos var motstander av forgjengerens religionspolitikk, ikonoklasmen, som Leo III innførte i 726 og som resulterte i en mer enn hundreårig heftig religiøs strid i Det bysantinske riket. Artabasdos gjeninnførte den ortodokse kirkens syn med støtte blant annet fra pave Zacharias. Like etter hans tiltredelse ble også Artabasdos’ kone Anna kronet og gitt æresnavnet Augusta, hans sønn Nikephoros ble utropt til medkeiser, mens hans andre sønn Niketas ble innsatt som ansvarlig for theme Armeniac. Men mens Artabasdus også sikret seg støtte fra themene Trakia og Opsikion, hadde Konstantin sikret seg støtte fra themene Anatolic og Thracesian (under strategoen Sisinnios).
Den uunngåelige sammenstøtet mellom Artabasdos og Konstantin kom i mai 743, da Artabasdos ledet offensiven mot Konstantin, men ble beseiret. Senere samme år beseiret Konstantin også Niketas (stratego i theme Armeniac), og 2. november 743 inntok Konstantin V Konstantinopel og pågrep rivalen. Artabasdos og hans sønner ble blindet og forvist til klosteret Chora i utkanten av Konstantinopel. Datoen for hans død er ukjent.
Middelhavslekene 1997

Middelhavslekene 1997. De trettende middelhavslekene ble arrangert i Bari i Italia i perioden 13. til 25. juni 1997. Det var 2 956 utøvere hvorav 790 kvinner fra tjue nasjoner som deltok i tjuefem grener. Italia ble beste nasjon med syttiseks gullmedaljer foran Frankrike med femtifem
Deutz-Fahr

Deutz-Fahr er en tysk traktorprodusent som består av de to tidligere selvstendige fabrikkene Deutz og Fahr, som på 1960–1970-tallet fusjonerte.
Nosphisthis

Utbredelse

Artene lever i Australia.
VM i telemarkskjøring 2005

VM i telemarkskjøring 2005 ble arrangert på Beitostølen fra 30. mars til 2. april.
Lilla Hoparegränd

Lilla Hoparegränd er et smug i Gamla stan i Stockholm. Det går mellom Gaffelgränd og Österlånggatan. Nærmeste parallellgate i nord er Ferkens gränd, i sør er det Pelikansgränd og Johannesgränd.

Historikk

Det har fått sitt navn fra Michel Hopare (eller Hoper) som hadde et smug i byens østre del oppkalt etter seg allerede i 1550. Hans enke var omtalt i 1566 da hun stod oppført i et hus i «salig Michel Hopares gränd». Da det finnes to smug med nesten samme navn, Stora Hoparegränd og Lilla Hoparegränd så er det uvisst hvilket av dem det gjelder. Lilla Hoparegränd ser ut til å ha blitt kalt Wargzgrenden i 1550, og Warge Grenden i 1646, men på Petrus Tillaeus' kart fra 1733 het det Hoparegränden og i 1771 Lilla Hoparegränden.
Hopa betyr også «att ro vänd i färdriktningen».
FNs konvensjon om sivile og politiske rettigheter

FNs konvensjon om sivile og politiske rettigheter (forkortelse: SP, på engelsk: ICCPR – International Covenant on Civil and Political Rights) er basert på Verdenserklæringen om menneskerettighetene. Den ble skrevet den 16. desember 1966 og trådte i kraft den 23. mars 1976.
Opprinnelig var det FNs menneskerettighetskommisjon som skulle overvåke medlemslandenes overholdelse av konvensjonen. Menneskerettighetskommisjonen bestod av 18 eksperter som møttes tre ganger i året, valgt av medlemslandene selv. Etter langvarig kritikk mot denne kommisjonen, ble den erstattet med FNs menneskerettighetsråd i 2006.
Konvensjonens første tilleggsprotokoll opprettet en klageinstans hvortil individer fra medlemslandende kan levere klager for gjennomgåelse av Menneskerettighetsrådet. Den andre tilleggsprotokollen fordømmer dødsstraff.
FNs konvensjon om sivile og politiske rettigheter er (per 2017) ratifisert av 170 land. De fleste medlemslandene har ratifisert konvensjonen med bestemte reservasjoner.

Norsk gjennomføring

Norge ratifiserte konvensjonen i 1972. Norge har reservert seg angående plikten til å holde unge lovovertredere og domfelte adskilt fra voksne, at Riksrettens dommer ikke kan ankes, at det er begrensninger i adgangen til å anke fellende straffedommer, og at Norge ikke har et forbud mot krigspropaganda (art. 20 (1)). I 1999 ble konvensjonen (og dens to protokoller) inkorporert i menneskerettsloven som norsk lov.
EM i turn for kvinner 1971

Det åttende europamesterskapet i turn for kvinner ble arrangert i 1971, i Minsk i den tids Sovjetunionen.
Søvesten

Søvesten er en avis som utgis på Kyrksæterøra i Trøndelag. Avisa kom ut første gang i 1994. Ansvarlig redaktør er May S. Bjørkaas.
Hafrsfjord Kings

Historie

Klubben ble stiftet i 2015 ettet initiativ fra tidligere Stavanger Oilers-spiller Martin Strandfeldt, for å gi de spillere som ikke er gode nok for Oilers, et sportslig tilbud.
Klubben spiller sine hjemmekamper på Siddishallen og har som mål å kunne flytte inn i egen ishall på Sola i løpet av tre til fem år, samt etablere en ishockeylinje ved Sola videregående skole.
Mekanikeren

Handling

Arthur Bishop (Bronson) er en etterspurt men aldrende «mekaniker», dvs. leiemorder for mafiaen. Hans spesialitet er å få det til å se ut som ofrene har vært utsatt for en ulykke. En ung læregutt (Vincent) er interessert i å gå i hans fotspor og Arthur tar ham derfor i sin lære. Den unge læregutten ser imidlertid ut til å ha sine egne motiver for å lære hans knep. Samtidig med dette setter hans egne oppdragsgivere ut en «kontrakt» på ham som straff for at han har tatt en lærling under sine vinger uten deres godkjennelse.
Earnshawbreen

Earnshawbreen er en isbre i Antarktis. Den er om lag 20 kilometer lang og flyter nordover, øst for Norwood Scarp og ut i Maitlandbreen sør for Werner Peak øst på Antarktishalvøya.
Breen ble fotografert fra luften av U.S. Antarctic Service den 28. september 1940. Den ble kartlagt av Falkland Islands Dependencies Survey i januar 1961, og ble navngitt av UK Antarctic Place-Names Committee etter Thomas Earnshaw, en engelsk urmaker som var med på utviklingen som førte frem til det moderne marine kronometret.
Ryder Cup 2006

Ryder Cup 2006 var den 36. utgaven av Ryder Cup Matches, en lagkonkurranse i golf mellom USA og Europa. Turneringen ble arrangert 22. til 24. september 2006 på The K Club i landsbyen Straffan i Kildare i Irland. Med 18½–9½ vant Europa over USA for tredje gang på rad. Det europeiske laget slo USA i alle turneringens fem seksjoner; 2½–1½ i hver av fourball- og foursome-matchene og 8½–3½ i single-matchene.
Kaptein for det europeiske laget var Ian Woosnam fra Wales.
Kaptein for det amerikanske laget var Tom Lehman fra Minnesota.
Åpningsseremonien fant sted torsdag 21. september på The K Club. Underholdningen bestod av tradisjonell irsk musikk og dans, inkludert det offisielle Ryder Cup-temaet komponert av Donal Lunny og fremført av tolv irske musikere, fullt kor og et 24-manns orkester. Etter at Irlands president Mary McAleese hadde ønsket velkommen, presenterte de to kapteinene sine grupperinger for fredagens fourball-matcher.
I begynnelsen av uken, 18.–19. september, ble det også arrangert Junior Ryder Cup, som er ungdomsturneringen mellom USA og Europa. Turneringen, som fant sted på The Celtic Manor Resort i Wales, endte 6–6 og Europa beholdt dermed trofeet.

Bane

The K Club var arena for Ryder Cup 2006, og dette var første gang turneringen arrangeres i Irland. The K Club er en golfklubb med tilhørende hotell i Kildare i Irland og har to 18-hullsbaner: Palmer Course og Smurfit Course, begge tegnet av Arnold Palmer. Ryder Cup ble spilt på Palmer Course, en bane på 7337 yards med par 72.

Søndag 24. september

Europa var klare favoritter foran søndagens tolv single-matcher, og trengte med en ledelse på 10–6 over USA kun 4½ poeng for å vinne Ryder Cup (4 for å beholde trofeet). Turneringen ble avgjort da Luke Donald slo Chad Campbell 2&1 og dermed sikret at Europa beholdt trofeet, etterfulgt av Henrik Stensons 4&3-seier over Vaughn Taylor som gav det europeiske laget en full seier over USA. På hull 14 i den 28. matchen gjorde Scott Verplank turneringens andre og Ryder Cup-historiens sjette hole-in-one.
Standardspråk

Et standardspråk er en varietet som fungerer som fellesspråk for et språksamfunn med ulike dagligspråk, til bruk i skrift, eventuelt også i tale i bestemte situasjoner (for eksempel formelle eller offisielle) eller i alle, inkludert dagligtalen.
Standardspråk finnes først og fremst på det nasjonale nivået. Et nasjonalt standardspråk kalles gjerne et riksspråk. Stater med flere nasjonalspråk har ofte flere riksspråk. Stater som har samme nasjonalspråk har som regel samme riksspråk. Det finnes også eksempler på at ett nasjonalspråk har mer enn ett riksspråk, for eksempel er både bokmål og nynorsk norske riksspråk.
Det normale er at et standardspråk finnes i både en skriftlig og en muntlig form, men det finnes også varieteter som finnes bare eller primært enten skriftlig eller muntlig. For eksempel finnes bokmål både i skriftlige og muntlige varianter, mens nynorsk (som riksspråk) er primært skriftlig. Standardtalemålene samsvarer med skriftspråkene på i morfologi, syntaks, og ordforråd, selv om enkelte avvik kan finnes. I uttale er det normalt ikke direkte samsvar mellom skrift og tale. Det kan dessuten være en viss variasjon i uttale, både mellom individer og i form av regionale uttalevarianter eller aksenter. For eksempel er standard østnorsk og penbergensk ulike talte varianter av bokmål.
Christian Panucci

Klubbkarriere

Panucci begynte å spille for Genoa i 1992, og gikk deretter til AC Milan. Panucci gikk senere til Real Madrid (hvor han ble den første italienske spilleren noensinne), Internazionale, Chelsea, AS Monaco før han gikk til Roma i 2001. Han har vunnet Mesterligaen med både Milan og Real Madrid. På disse to stedene, samt i Roma, har han hatt Fabio Capello som manager. I 2009 gikk kontrakten med AS Roma ut.

Landslagskarriere

Panucci debuterte på Italias landslag i september 1994 (mot Slovenia i en kvalifiseringskamp til EM 1996. Han ble imidlertid ikke tatt ut i EM-troppen på grunn av en uoverensstemmelse med landslagssjefen Arrigo Sacchi, og ble ikke fast i landslagstroppen før under VM 2002. Han representerte landet under VM 2002 og EM 2004.
Panucci hadde ikke spilt for Italia på over tre år etter EM 2004 i Portugal, han var blitt oversett av Marcello Lippi som hadde kommet på kant med mens han spilte for Inter. 34 år gammel fikk han imidlertid en ny sjanse av den nye landslagssjefen Roberto Donadoni, som kalte ham inn til kvalifiseringsoppgjørene til EM 2008 mot Georgia, Skottland og Færøyene.
Dermed kunne Panucci spille sin 50. landskamp for Italia på stadionet der han begynte fotballkarrieren, i Genova.

EM 2008

13. juni scoret han Italias første mål mot Romania i EM 2008.
Kathu

Kathu er en by i provinsen Noord-Kaap i Sør-Afrika. Byen ble grunnlagt på slutten av 1960-tallet og er en viktig gruveby for jernmalm. Kathu hadde i 2001 et innbyggertall på 8 247.
Norges Cykleforbund

Norges Cykleforbund (NCF) ble stiftet 26. oktober 1910. Forbundet administrerer grenene landeveissykling, terrengsykling, BMX og banesykling.

Historie

Norges første sykkelklubb, Christiania Velociped-Klub, ble stiftet allerede i 1882 i Oslo (som da het Christiania). De første velosipeder (sykler) hadde da vært kjent i Norge siden tidlig i 1870-årene.
I 1885 ble landets i dag eldste klubb stiftet, Trondhjems Velocipedklub. Det ble holdt offisielt verdensmesterskap i banesykling for første gang i Chicago i 1893, og sykling var en olympisk øvelse allerede fra 1896-lekene. Under VM i Antwerpen i 1894 ble Wilhelm Henie verdensmester på banesykling. Det første Norgesmesterskapet i landeveissykling ble avholdt 1912. Knut Knudsen vant 4000 m banesykling i München 1972, og vant VM-gull på samme distanse året etter. Innen BMX-sykling har vi kun en verdensmester i Thor-Arne Dybdahl, med VM-gull på hjemmebane i Sandnes i 1991. Landeveissykling har fått et oppsving i Norge fra midten av 1990-årene. Det begynte med at Monica Valvik vant norges første gullmedalje i fellesstart under landeveis-VM på Sicilia i 1994. Deretter fikk Kurt Asle Arvesen gullmedalje i VM fellesstart for U23 i 1997 i San Sebastián i Spania, og året etter vant Thor Hushovd U23-temporittet under VM i Valkenburg aan de Geul i Nederland. Sistnevnte vant også VM i fellesstart i Melbourne i 2010.  Gunn-Rita Dahle Flesjå har hatt sin egen suksess med terrengsykling, hun er fire ganger verdensmester i rundbane/cross-country (første gang i Kaprun, Østerrike i 2002), har gull i samme øvelse fra Sommer-OL i 2004, og er seks ganger verdensmester i terrengsyklingsmaraton (første gang i Bad Goisern, Østerrike i 2004).
West Garo Hills (distrikt)

Demografi

Ved folketellingen i 2011 var det 642 923 innbyggere i distriktet, mot 518 390 i 2001. Den urbane befolkningen utgjør 11,68 % av befolkningen.
Barn i alderen 0 til 6 år utgjorde 17,44 % i 2011 mot 19,49 % i 2001. Antallet jenter i den alderen per tusen gutter er 980 i 2011 mot 960 i 2001.
Cape Hatteras

Cape Hatteras er en odde på kysten av Nord-Carolina i USA. Det er det punktet på atlanterhavskysten av USA som ligger lengst mot sørøst.
Nær Cape Hatteras møtes to kraftige havstrømmer: Labradorstrømmen fra nord og Floridastrømmen (Golfstrømmen) fra sør. Grunne sandbanker strekker seg ca 23 km ut fra kysten. Sandbankene og kraftig sjø har ført til at mange skip har gått på grunn utenfor kysten, og området her går under navnet «Atlanterhavets kirkegård».
Det første fyrtårnet her ble bygd i 1803. Det ble i 1870 erstattet av det nåværende fyret som med sine 60,5 meter fra bakken til toppen av lynavlederen er det høyeste fyrtårnet i USA. Det er også et verdens høyeste fyrtårn bygd av murstein. På grunn av erosjon langs kysten, ble fyret flyttet i 1999. Fyret står nå på omtrent samme avstand fra kysten som da det opprinnelig ble bygd.
Boris Godunov (opera)

Boris Godunov er en opera av Modest Musorgskij.
Musorgskij skrev første versjon i årene 1868–1870. Versjonen, som var på fire akter og sju scener, ble forkastet av teaterledelsen i St. Petersburg. På bakgrunn av musikkens uvanlige ekspressivitet, en nymotens «klumpete» instrumentering og fravær av musikalsk form, bedømte de den som amatørmessig. De etterlyste også en ledende kvinnerolle. 
I 1872 gjorde Musorgskij ferdig den versjonen som er mest kjent. De største endringene er en prolog og tre nye scener som gav rom for rollen Marina Mniszech. Denne versjonen ble uroppført 27. januar/ 8. februar 1874 i Mariinskij-teateret i St. Petersburg. Etter 25 framføringer ble den tatt av plakaten, av åpenbare politiske grunner. 
Musorgskij skrev selv librettoen, som han baserte på motiver fra Pusjkins skuespill Boris Godunov og på kilder som Det russiske rikets historie av Nikolaj Karamzin (1816-29) og Ivan Tsjudjakovs Middelalderens Russland (1867).
Clavomela

Utseende

En middelsstor, avlang, mørk trebukk med fiolett metallglans. Oversiden er tett og kraftig punktert. Antennene er brunlige, tynne og omtrent så lange som kroppen. Hodet er ikke snuteformet forlenget. Pronotum er omtrent så langt som bredt, rundet med en butt tann midt på hver sidekant. Dekkvingene er jevnbrede. På beina er lårene sterkt klubbeformede, den indre, tynne delen er gul, den ytre, fortykkede svart. Legger og fotledd er tynne og svarte.

Levevis

Larvene utvikler seg i ved av løvtrær.

Utbredelse

Arten er beskrevet fra Sør-Afrika.
Caisse des dépôts et consignations

Bakgrunn

Med Napoleons fall og flere økonomiske skandaler og økonomiske kriser etterpå var Frankrikes økonomi dårlig da Ludvig XVIII tok over som konge i 1816. For å gjenoppbygge landets økonomi tok landets nyutnevnte regjering en rekke tiltak, blant de etableringen av Caisse des dépôts et consignations for å sikre offentlige midler, blant annet statsansattes pensjoner.

Virkeområde

Organisasjonen styres idag etter en lov vedtatt i 2008, om modernisering av økonomien og Caisse des dépôts et consignations har flere oppgaver. Den administrerer innskudd, blant de lovpålagte, finansierer sosial boligbygging og administrerer pensjonsordninger. Organisasjonen bidrar også til lokal og nasjonal økonomisk utvikling, særlig rettet mot sysselsetting, byutvikling og bærekraftig utvikling. 
Nøkkeltall for 2012 var 8,7 milliarder euro i bankinntekter, faste innbetalinger 1,5 milliarder euro, pensjoner administrert 269,5 milliarder euro, utestående lån, 147 milliarder euro, lån for sosial boligbygging og lån til lokale myndigheter 14,9 milliarder euro.
Kjennsgjerninger

Kjennsgjerninger var ei norsk illegal avis utgitt i 1940 og 1941, under den tyske okkupasjonen av Norge.
Avisa ble utgitt av folk fra NKP, og redaktør var Just Lippe. Første nummer ble produsert i Dagny og Osmund Brønnums hjem i Oslo. Andre som bidro til avisen var Ola Hofmo, Viggo Hansteen og Erling Heiestad.
Kjennsgjerninger var en enkel trykksak, skrevet på skrivemaskin og stensilert. Den forgjengeren til Folkets Røst, som igjen var forløperen til Friheten. Denne avisa gis fortsatt ut.
Better Love

Om sangen

Sangen er skrevet Duska, den greske sangeren og låtskriveren Leon of Athens og den skotske sangeren og låtskriveren David Sneddon. Sangen ble valgt av den greske kringkasteren ERT til å representere Hellas i Eurovision Song Contest i 2019. ERT beskriver låten som en sang om høyere, uforbeholden og tilgivende kjærlighet. Duska selv har forklart at «Better Love» er en slags invitasjon eller omfavnelse som skal hjelpe lytteren til å forstå kjærligheten og hva kjærligheten egentlig betyr.

I Eurovision Song Contest

Duska ble kunngjort som Hellas' representant 14. februar 2019, mens sangtittelen ble offentliggjort to dager etter. Sangen ble første gang fremført offentlig 6. mars 2019 på den greske kringkasteren ERT.
Eurovision Song Contest 2019 finner sted i Expo Tel Aviv i Tel Aviv i Israel og består av to semifinaler 14. og 16. mai, og en finale lørdag 18. mai. «Better Love» ble trukket til å delta i semifinale 2 og fikk startnummer 16, nest sist ut på scenen. Sangen ble blant de ti beste i semifinalen og kvalifiserte seg dermed til finalen lørdag 18. mai. I finalen ble sangen nummer 21 av 26 deltakere.
«Hvalfangstmonumentet»

Utforming og plassering

Den sentrale skulpturen er støpt i bronse og veier 26 tonn. Bassenget har fontener og 128 undervannslyskastere. Plattformen er utformet som en kompassrose og har granittrelieffer, smijernsgjerder og trapper. Anlegget dreier seg sakte rundt sin egen akse.
«Hvalfangsmonumentet» er plassert i rundkjøringa for trafikken på fylkesvei 260 (Strandpromenaden/Tollbugata) og fra Jernbanealléen.
Hoplopygothrix

Utseende

En middelsstor, litt matt, ensfarget rødlig brunsvart gullbasse.

Utbredelse

Artene er utbredt i det sørlige Brasil og Bolivia.